Marianne Hultman

**Marianne Elisabet Hultman** (født 1970 i Eriksfält Malmöhus) er en svensk kunsthistoriker, kurator og skribent. Mellom 2022 og 2025 var hun direktør for Nordnorsk kunstnersenter og Lofoten internasjonale kunstfestival – LIAF i Svolvær.

Hultman var direktør kunstnerisk og administrativ leder for Oslo Kunstforening 2007-2022. Hultman var utstillingsintendant ved Norrköping Kunstmuseum 2002-2007. 

## Bakgrunn
Marianne Hultman studerte ved Stockholms universitet fra 1989 og ved Göteborgs universitet fra 1992.

## Virke

### Som kurator
I 2004 var Marianne Hultman kurator for den første utstillingen om Experiments in Art and Technology (E.A.T). Utstillingen «Teknologi for livet; Om Experiments in Art and Technology» ble vist på Norrköpings kunstmuseum. 

I 2008 og 2009 var Hultman en del av et samarbeidsprosjekt med mål om å etablere nettverk med afrikanske land. Fem norske kuratorer samarbeidet med fem kuratorer basert i et afrikansk land for å produsere utstillinger for Oslo.

Mellom 2008 og 2022 var hun jurymedlem og kurator for Sparebankstiftelsen DNBs stipend- og stipendutstilling i Oslo.

Gruppeutstillingen «Nordic Delights», som i 2016 ble vist i Norge, Danmark, Sverige og Finland, hadde kuratorene var Hultman, Kristine Kern og Anne-Kaisa Rastenberger.

Fra 2017 samarbeidet Hultman med Nasjonalmuseet for kunst, arkitektur og design, Ultima Oslo samtidsmusikkfestival, Dansens Hus, Ekebergparken og Biologisk-dynamisk Forening, om verker og arrangementer. Sentralt i dette var utstillingen «Letters Sent from Heaven» ved Oslo Kunstforening med den japanske fysikeren Ukichiro Nakayas fotografier av snøkrystaller og elektrostatiske utladninger.

I 2018 kuraterte Hultman og Ýrr Jónasdóttir med Birta Guðjónsdóttir utstillingen «Beirut, Beyrut, Beyrouth, Beyrout», och ble vist i Oslo, Ystad och Reykjavik. 

I 2021 kuraterte Marianne Hultman og Helena Scragg «Noa Eshkol: Rules, Theory & Passion», en retrospektiv utstillingen med verker av Noa Eshkol. Utstillingen ble vist på Oslo Kunstforening og Norrköping Konstmuseum.

#### Vest-Afrika
I 2015 tok Marianne Hultman initiativ til et samarbeid og utveksling mellom Oslo Kunstforening, Lilith Performance Studio i Malmö og Center for Contemporary Art, Lagos, Nigeria. “WATA don PASS; Looking West" var en utveksling mellom Norden og Vest-Afrika med fokus på performance. En gruppe kunstnere fra Norden reiste til Lagos for en workshop med kunstnere fra Vest-Afrika. Samme år gjennomførte de fire vestafrikanske kunstnerne vær sin monumentale performance i Lilith Performance Studio. Hultman arrangerte i tillegg et seminar på Moderna Museet i Malmö med norske, svenske og vestafrikanske forskere, kuratorer og kunstnere. Formålet med "WATA don PASS; Looking West' skulle starte en dialog om performancekunst, et relativt nytt fenomen i Vest-Afrika på den tiden, og ta temperaturen på den postkoloniale diskusjonen i Sverige og Norge.

I 2018 var Hultman en av fem gjestekuratorer for Dak'Art i Senegal.

### Foreningsarbeid
Hultman var en av initiativtakerne til Föreningen organiserade curatorer i Sverige (FOCS) i 2005 og var en del av dets første styre.

Hultman var en av initiativtakerne til Kunsthallene i Norge, der hun var styreleder 2016-2018. Sammen med Bettina Pehrsson, ved tidspunktet sjef for Marabouparken, tok Hultman mellom 2015 og 2018 initiativ til et skandinavisk nettverk der Kunsthallene i Norge, Foreningen af Kunsthaller i Danmark og Klister i Sverige inngikk, hvilket resulterte i en omfattende skandinavisk rapport og symposiet «Agencies of Art» avholdt i Oslo og der mer enn 40 samtidskunstinstitusjoner og andre profesjonelle fra Norden deltok.

I 2016 ble Hultman medlem av et råd ledet av det franske nasjonale nettverket av samtidskunstgallerier d.c.a., Association française de développement des centres d'art contemporain, med mål om å etablere et europeisk nettverk for små og mellomstore samtidskunstinstitusjoner.

Hultman sitter i styret for Kunstsentrene i Norge (KiN) fra 2023.

## Bibliografi
* *Noa Eshkol, Rules Theory & Passion*, Marianne Hultman, Lizzie Oved Scheja, Helena Persson, Helena Scragg, Judisk kultur i Sverige, Stockholm 2022 (SV och EN)
* *Letters Sent from Heaven – Frozen and Vaporized Water: Ukichiro Nakaya and Fujiko Nakaya's Science and Art*, Marianne Hultman, Jonatan Habib Engqvist, OK BOOK, Oslo 2022 (EN)
* *Sparebankstiftelsen DNBs stipendutstilling 2008-2021*, Marianne Hultman (red), OK BOOK, Oslo 2022
* *Eline McGeorge - As Spaces Fold, Companions Meet*, Marianne Hultman, OK BOOK, Oslo 2020 (NO, EN)
* *Gavin Jantjes - The Exogenic Series (Aqua)*, Marianne Hultman, OK BOOK, Oslo 2018 (NO, EN)
* *The Blue Hour*, L'heure Rouge; Contours, Dak'Art 13, Marianne Hultman, Dakar 2018
* *Maputo, A Tale of One City*, Marianne Hultman, Bisi Silva, Daniella van Dijk-Wennberg, Oslo Kunstforening, Oslo 2009
* *Teknologi för livet: Om Experiments in Art and Technology*, Marianne Hultman m.fl., Schultz Förlag AB, Stockholm 2004

## Referanser